text: শেহনাজ কৌর গিল (; জন্ম: ২৭ জানুয়ারি ১৯৯৩) হলেন একজন ভারতীয় অভিনেত্রী, মডেল এবং গায়িকা। তিনি কালা শাহ কালা এবং ডাকার মতো পাঞ্জাবি চলচ্চিত্রে অভিনয় করেছেন। অভিনয় করার জন্য পরিচিত। ২০১৯ সালে, তিনি কালার্সে প্রচারিত জনপ্রিয় রিয়্যালিটি অনুষ্ঠান বিগ বস ১৩-এ অংশগ্রহণ করেছেন।
  
  প্রারম্ভিক জীবন
  শেহনাজ গিল ১৯৯৪ সালের ২৭শে জানুয়ারি তারিখে পাঞ্জাবের অমৃতসরে জন্মগ্রহণ করেছেন। তিনি একাধারে একজন সংগীতশিল্পী, মডেল এবং অভিনেত্রী। তিনি শিখ জটভুক্ত পরিবারের একজন সদস্য। তার বাবার নাম সন্তোষ সিং সুখ এবং মাতার নাম পরমিন্দর কৌল। তার এক ভাই রয়েছে, যার নাম শেহবাজ বাদেশা। তিনি পাঞ্জাবি চলচ্চিত্রে অভিনয় করেন। বর্তমানে তিনি চণ্ডীগড়ে আলাদা থাকেন।
  
  ক্যারিয়ার
  শেহনাজ ২০১৫ সালে "শিব দি কিতাব" এবং "মাঝে দি জাট্টি" গানের মধ্য দিয়ে মডেল হিসাবে তার ক্যারিয়ার শুরু করেছিলেন। অতঃপর তিনি সরগুন মেহতা ও গিপ্পি গ্রেওয়ালের সাথে কালা শাহ কালা এবং ডাকার মতো চলচ্চিত্রে অভিনয় করার মাধ্যমে চলচ্চিত্র জগতে পদার্পণ করেন। ২০১৮ সালে, তিনি গ্যারি সান্ধুর গাওয়া "ইয়াহ বেবি" গানটিতে মডেল হিসেবে উপস্থিত হয়েছেন। ২০১৫ সালে, তিনি একটি সাক্ষাৎকারে হিমানশী খুরানার "লাইক ইট" গানটি নিয়ে মজা করার মাধ্যমে তিনি হিমাংশীর সাথে লড়াইয়ে নামেন। উভয় অভিনেত্রী দীর্ঘদিন ধরেই বিতর্ক চালিয়ে যান। ২০১৯ সালে, তিনি বিগ বস ১৩-এ আসার পূর্বে "ভেহেম" গানের মধ্য দিয়ে গায়িকা হিসেবে নিজেকে উপস্থাপন করেন।
  
  ২০১৯ সালে, তিনি কালার্সে প্রচারিত জনপ্রিয় রিয়্যালিটি অনুষ্ঠান বিগ বস ১৩-এ একজন প্রতিযোগী হিসেবে অংশগ্রহণ করেছেন।।তিনি এখানে ব্যাপক জনপ্রিয়তা অর্জন করেন। শুরুর দিকে তিনি পরশ ছাবড়াকে খুব পছন্দ করতেন কিন্তু পরবর্তীতে তিনি সিদ্ধার্থ শুক্লার সঙ্গে ঘনিষ্ঠ বন্ধুর সম্পর্ক গড়ে তোলেন।তিনি বলেন যে তিনি সিদ্ধার্থের প্রেমে পড়ে যান এবং তাদের এই জুটি ব্যাপক জনপ্রিয়তা লাভ করে এবং তাদের এই জুটিকে #SidNazবলা হয়। শেহনাজের হাসি কান্না-দুষ্টুমি-পাগলামি সবার নজর কাড়ে।বিগ বস নিজেও স্বীকার করেছেন যে শেহনাজের অবদান কতটুকু।বিগ বস আরও বলেন যে যখনই বিগ বস ১৩র কথা আলোচনা করা হবে তখনই তার নাম উল্লেখ করা হবে।শেহনাজও তাকে এখানে আমন্ত্রণ করার জন্য কৃতজ্ঞতা প্রকাশ করেন।সালমান খান শেহনাজকে বিগত বসের ইতিহাসে ব্যতিক্রমী এবং অসাধারণ প্রতিযোগী ঘোষণা করেন। তিনি এই শোতে ২য় রানার আপ ঘোষিত হন।
  
  চলচ্চিত্র
  
  টেলিভিশন
  
  গান
  
  সঙ্গীত ভিডিও
  
  তথ্যসূত্র
  
  বহিঃসংযোগ
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৪-এ জন্ম
  বিষয়শ্রেণী:বিগ বসের প্রতিযোগী
  বিষয়শ্রেণী:পাঞ্জাব, ভারতের অভিনেত্রী
  বিষয়শ্রেণী:ভারতীয় গায়িকা
  বিষয়শ্রেণী:পাঞ্জাব, ভারতের নারী মডেল
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:হিন্দি ভাষার অভিনেত্রী
  বিষয়শ্রেণী:হিন্দি টেলিভিশনের অভিনেত্রী
  বিষয়শ্রেণী:পাঞ্জাবি চলচ্চিত্র অভিনেত্রী
title: শেহনাজ কৌর গিল